《次韵蒋次庄二首 其一》
宋代·孙觌

敝裘羸马老风尘，两鬓星星乱白纶。乘兴来寻剡溪雪，倦游归钓锦江春。

眼中了了三生梦，俗眼欣欣一笑亲。急雨催诗头上黑，凭谁唤起谪仙人。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。